arnastofnun/IGC-2024 huggingface dataset:
S-302/2007

Mál þetta, sem var dómtekið í dag, höfðaði sýslumaðurinn á Akureyri hér fyrir dómi þann 20. september 2007 með ákæru á hendur X,

„fyrir fíkniefnalagabrot, með því að hafa aðfaranótt sunnudagsins 5. ágúst 2007, verið með í vörslum sínum 0,46 grömm af amfetamíni og 0,40 grömm af marihúana í herbergi sínu nr. 22 í Gistiheimili Akureyrar að Hafnarstræti [...], Akureyri, þegar lögreglan hafði þar afskipti af honum.

Telst þetta varða við 2. gr., sbr. 5. gr. og 6. gr. laga um ávana- og fíkniefni, nr. 65, 1974, sbr. lög nr. 60, 1980, sbr. lög nr. 13, 1985 og sbr. lög nr. 82, 1998 og 2. gr. sbr. 14. gr. reglugerðar um sölu og meðferð ávana- og fíkniefna nr. 233, 2001.

Þess er krafist að ákærði verði dæmdur til refsingar og til sæta upptöku á 0,46 grömmum af amfetamíni og 0,40 grömmum af marihúana, sem lögreglan lagði hald á og tilgreint er í efnaskrá nr. 12.246, samkvæmt 6. mgr. 5. gr. laga nr. 65, 1974 og 2. mgr. 14. gr. reglugerðar nr. 233, 2001.

Ákærði sótti ekki þing, þrátt fyrir að hafa verið birt fyrirkall. Þar var þess getið að málið kynni að verða dæmt að honum fjarstöddum, sbr. 120. gr. laga nr. 19/1991. Er því heimilt samkvæmt 1. mgr. 126. gr. sömu laga að leggja dóm á málið að ákærða fjarverandi, enda varðar meint brot ekki þyngri viðurlögum en þar er áskilið í a. lið. Verður ákærði sakfelldur fyrir þá háttsemi sem honum er gefin að sök í ákæru og þar er rétt heimfærð til laga.

Sakaferill ákærða hefur ekki áhrif á refsingu hans fyrir framangreint brot. Ákveðst hún 35.000 krónur í sekt til ríkissjóðs. Skal sektin greiðast innan fjögurra vikna frá birtingu þessa dóms að telja, en ákærði sæta fangelsi í tvo daga ella.

Gera ber efni upptækt eins og krafist er í ákæru og nánar er rakið í dómsorði.

Dóm þennan kveður upp E-kk-nf S-kk-nf héraðsdómari.

D Ó M S O R Ð :

Ákærði, X greiði 35.000 krónur í sekt til ríkissjóðs innan fjögurra vikna frá birtingu þessa dóms að telja, en sæti ella fangelsi í tvo daga.

Upptæk eru 0,46 grömm af amfetamíni og 0,40 grömm af marihúana, með nr. 12.246 í efnaskrá lögreglu.
S-304/2007

Mál þetta, sem var dómtekið í dag, höfðaði sýslumaðurinn á Akureyri hér fyrir dómi þann 20. september 2007, með ákæru á hendur X;

„fyrir fíkniefnalagabrot, með því að hafa aðfaranótt laugardagsins 4. ágúst 2007, verið með í vörslum sínum 0,63 grömm af tóbaksblönduðu hassi, þegar lögreglan á Siglufirði hafði afskipti af honum við tjaldstæðið á Dagslóð við Snorragötu á Siglufirði.

Telst þetta varða við 2. gr., sbr. 5. gr. og 6. gr. laga um ávana- og fíkniefni, nr. 65, 1974, sbr. lög nr. 60,1980, sbr. lög nr. 13, 1985 og sbr. lög m. 82,1998 og 2. gr. sbr. 14. gr. reglugerðar um sölu og meðferð ávana og fíkniefna nr. 233, 2001.

Þess er krafist að ákærði verði dæmdur til refsingar og til sæta upptöku á 0,63 grömmum af tóbaksblönduðu hassi, sem lögreglan lagði hald á og tilgreint er í efnaskrá nr. 12.244, samkvæmt 6. mgr. 5. gr. laga nr. 65, 1974 og 2. mgr. 14. gr. reglugerðar nr. 233, 2001.“

Ákærði sótti ekki þing, þrátt fyrir að hafa verið birt fyrirkall. Þar var þess getið að málið kynni að verða dæmt að honum fjarstöddum, sbr. 120. gr. laga nr. 19/1991. Er því heimilt samkvæmt 1. mgr. 126. gr. sömu laga að leggja dóm á málið að ákærða fjarverandi, enda varðar meint brot ekki þyngri viðurlögum en þar er áskilið í a. lið. Verður ákærði sakfelldur fyrir þá háttsemi sem honum er gefin að sök í ákæru og þar er rétt heimfærð til laga.

Sakaferill ákærða hefur ekki áhrif á refsingu hans fyrir framangreint brot. Ákveðst hún 30.000 krónur í sekt til ríkissjóðs. Skal sektin greiðast innan fjögurra vikna frá birtingu þessa dóms að telja, en ákærði sæta fangelsi í tvo daga ella.

Gera ber efni upptækt eins og krafist er í ákæru og nánar er rakið í dómsorði.

Dóm þennan kveður upp E-kk-nf S-kk-nf héraðsdómari.

D Ó M S O R Ð :

Ákærði, X, greiði 30.000 krónur í sekt til ríkissjóðs innan fjögurra vikna frá birtingu þessa dóms að telja, en sæti ella fangelsi í tvo daga.

Upptæk eru 0,63 grömm af tóbaksblönduðu hassi, með nr. 12.244 í efnaskrá lögreglu.
S-30/2007

Mál þetta, sem dómtekið var 14. mars s.l., hefur lögreglustjórinn á Akureyri höfðað hér fyrir Héraðsdómi Norðurlands eystra með ákæru útgefinni 16. febrúar 2007 á hendur X;

„fyrir þjófnað með því að hafa fimmtudaginn 26. október 2006 stolið fartölvu af gerðinni ACER 5102, Ipod 30 GB og fjórum DVD myndum úr herbergjum nr. 235 og 237 í nemendagörðum Menntaskólans á Akureyri og Verkmenntaskólans á Akureyri, að Eyrarlandsvegi 28, Akureyri.

Telst þetta varða við 244. gr. almennra hegningarlaga nr. 19, 1940.

Þess er krafist að ákærði verði dæmdur til refsingar“

Ákærði mætti hér fyrir dóminum við þingfestingu málsins þann 14. mars s.l. og játaði brot sín eins og þeim er í ákæru lýst og er sú játning í samræmi við gögn málsins. Teljast brot hans því nægjanlega sönnuð og varða þau við tilgreind lagaákvæði.

Samkvæmt vottorði sakaskrár ríkisins var ákærði hinn 19. desember 2005 í Héraðsdómi Norðurlands eystra dæmdur í 1 mánaðar fangelsi skilorðsbundið í 2 ár fyrir þjófnað og umferðarlagabrot. Með broti sínu nú rauf ákærði skilorð framangreinds dóms og verður sá dómur dæmdur með nú, sbr. 60. gr. alm. hegningarlaga nr. 19/1940 Þykir refsing ákærða með vísan til 77. gr. almennra hegningarlaga nú hæfilega ákveðin fangelsi í 3 mánuði, en með vísan til ungs aldurs ákærða þykir enn hægt að fresta fullnustu refsingar og skal hún falla niður að 3 árum liðnum frá uppkvaðningu dómsins, haldi ákærði almennt skilorð 57. gr. almennra hegningarlaga nr. 19, 1940, sbr. 4. gr. laga nr. 22, 1955.

Enginn sakarkostnaður er í málinu.

Dóminn kveður upp F-kk-nf Ó-kk-nf dómstjóri.

D Ó M S O R Ð :

Ákærði, X, sæti fangelsi í 3 mánuði, en fresta skal fullnustu refsingar og hún falla niður að 3 árum liðnum frá uppkvaðningu dómsins, haldi ákærði almennt skilorð 57. gr. almennra hegningarlaga nr. 19, 1940, sbr. 4. gr. laga nr. 22, 1955.
S-31/2007

Mál þetta, sem dómtekið var í dag, hefur lögreglustjórinn á Akureyri höfðað hér fyrir Héraðsdómi Norðurlands eystra með ákæru, útgefinni 16. febrúar 2007, á hendur X:

„fyrir þjófnað, með því að hafa þriðjudaginn 30. janúar 2007, stolið GSM síma af gerðinni Sony Ericsson K-790, úr verslun Símans h.f., að Hafnarstræti 102á Akureyri. Telst þetta varða við 244. gr. almennra hegningarlaga nr. 19, 1940.

Þess er krafist að ákærði verði dæmdur til refsingar.“

Ákærði hefur hér fyrir dóminum fyrr í dag skýlaust játað brot sitt eins og því er í ákæru lýst og er sú játning hans í samræmi við gögn málsins. Telst brot hans því nægjanlega sannað og varðar það við tilgreint lagaákvæði.

Samkvæmt vottorði sakaskrár ríkisins hefur ákærði eigi hlotið refsingu áður. Þykir refsing ákærða hæfilega ákveðin fangelsi í 1 mánuði, en fresta skal fullnustu refsingar og hún falla niður að 2 árum liðnum frá uppkvaðningu dómsins að telja haldi ákærði almennt skilorð 57. gr. almennra hegningarlaga nr. 19, 1940, sbr. 4. gr. laga nr. 22, 1955.

Enginn sakarkostnaður er í málinu.

Dóm þennan kveður upp F-kk-nf Ó-kk-nf, dómstjóri.

D Ó M S O R Ð :

Ákærði, X, sæti fangelsi í 1 mánuð en fresta skal fullnustu refsingar og skal hún falla niður að liðnum 2 árum frá uppkvaðningu dóms haldi ákærði almennt skilorð 57. gr. almennra hegningarlaga nr. 19, 1940, sbr. 4. gr. laga nr. 22, 1955.
S-32/2007

Mál þetta, sem var dómtekið í dag, höfðaði sýslumaðurinn á Akureyri hér fyrir dómi þann 16. febrúar sl., gegn A og X.

„fyrir þjófnað, með því að hafa að morgni sunnudagsins 6. ágúst 2006, brotist í félagi inn í íbúðarhúsið nr. [...] við Reykjavíkurveg í Hafnarfirði og stolið 2 ferðageislaspilurum, 6 til 7 pökkum af rafhlöðum um 3-4.000 krónum í reiðufé úr sparibaukum, Nokia hleðslutæki fyrir GSM síma, 2 stk. af rakspíra, 2 svitalyktareyðum og þremur pörum af sokkum.

Telst þetta varða við 244. gr. almennra hegningarlaga nr. 19/1940.

Þess er krafist að ákærði verði dæmdur til refsingar.“

Þáttur A var skilinn frá undir rekstri málsins og dæmdur sér í lagi í máli nr. S-441/2006.

Ákærði hefur komið hér fyrir dóm og játað sök samkvæmt ákæru. Með játningu hans, sem með tilliti til efnis rannsóknargagna lögreglu er ekki ástæða til að efa að sé sannleikanum samkvæm, er sök hans nægilega sönnuð. Háttsemi hans varðar við 1. mgr. 244. gr. almennra hegningarlaga.

Ákærði á töluverðan brotaferil að baki. Hann hefur síðan á árinu 1999 14 sinnum verið dæmdur fyrir hegningarlagabrot, þar af 11 sinnum fyrir þjófnað. Síðast var hann dæmdur í fjögurra mánaða óskilorðsbundið fangelsi þann 16. febrúar sl. fyrir brot gegn 233. gr. og 244. gr. almennra hegningarlaga og sætti hegningarauka við þann dóm 29. júní sl., 1 mánaðar óskilorðsbundnu fangelsi fyrir brot gegn 231. gr. almennra hegningarlaga.

Refsing ákærða verður tiltekin sem hegningarauki, sbr. 78. gr. almennra hegningarlaga, við tvo síðast greinda dóma. Þykir ekki ástæða til að gera ákærða sérstaka refsingu í þessu máli.

Dóm þennan kveður upp E-kk-nf S-kk-nf héraðsdómari.

D Ó M S O R Ð :

Ákærða, X, er ekki gerð sérstök refsing í þessu máli.
S-33/2007

Mál þetta, sem dómtekið var 14. mars 2007, hefur lögreglustjórinn á Akureyri höfðað hér fyrir Héraðsdómi Norðurlands eystra með ákæru, útgefinni 16. febrúar 2007, á hendur X, og Z;

„fyrir þjófnað, með því að hafa miðvikudagskvöldið 31. janúar 2007, stolið vélsleðakerru og tveimur vélsleðum af gerðinni Yamaha með skráningarnúmerunum NV-537 og SS-538, af bifreiðaplani austan við Frostagötu 4 C á Akureyri og flutt sleðana á kerrunni að bænum [...] í Skagafirði.

Telst þetta varða við 244. gr. almennra hegningarlaga nr. 19, 1940.

Þess er krafist að ákærðu verði dæmdir til refsingar.”

Við þingfestingu málsins þann 14. mars 2007 sóttu báðir hinna ákærðu þing og játuðu greiðlega brot sín eins og þeim er í ákærunni lýst. Er játning þeirra í samræmi við gögn málsins og teljast brot þeirra því nægjanlega sönnuð og varða þau við tilgreind lagaákvæði.

Samkvæmt vottorði sakaskrár ríkisins hefur hvorugur hinna ákærðu sætt refsingu. Þykir refsing hvors um sig hæfilega ákveðin 3 mánaða fangelsi. Rétt þykir að fullnustu refsinga beggja ákærðu verði frestað og falli þær niður að 3 árum liðnum frá uppkvaðningu dómsins haldi ákærðu almennt skilorð 57. gr. almennra hegningarlaga nr. 19, 1940, sbr. 4. gr. laga nr. 22, 1955.

Enginn sakarkostnaður er í málinu.

Dóminn kveður upp F-kk-nf Ó-kk-nf dómstjóri.

D Ó M S O R Ð :

Ákærðu, X og Z, sæti hvor um sig 3 mánaða fangelsi, en fresta skal fullnustu refsinga þeirra og skulu þær falla niður að 3 árum liðnum frá uppkvaðningu dómsins, haldi ákærðu almennt skilorð 57. gr. almennra hegningarlaga nr. 19, 1940, sbr. 4. gr. laga nr. 22, 1955.
S-345/2007

Mál þetta, sem var dómtekið í dag, höfðaði sýslumaðurinn á Húsavík þann 19. október sl. með ákæru á hendur X;

„fyrir líkamsárás, með því að hafa aðfaranótt sunnudagsins 30. september 2007, við veitingastaðinn Gamla Bauk við Húsavíkurhöfn, skallað [A], í andlitið svo hann féll við og skömmu síðar slegið hann nokkrum hnefahöggum í andlitið, allt með þeim afleiðingum að hann hlaut stórt glóðarauga vinstra megin og eymsli í kinnbeini.

Telst þetta varða við 1. mgr. 217. gr. almennra hegningarlaga nr. 19, 1940, sbr. 10. gr. laga nr. 20, 1981 og 110. gr. l. nr. 82, 1998.

Þess er krafist að ákærði verði dæmdur til refsingar.“

Við þingfestingu málsins breytti ákæruvaldið verknaðarlýsingu í ákæru á þann veg að niður falla orðin „og skömmu síðar slegið hann nokkrum hnefahöggum í andlitið, allt.“ Ákærði játar sök að ákæru svo breyttri. Með játningu hans, sem ekki er ástæða til að efa að sé sannleikanum samkvæm, er nægilega sannað að hann hafi framið þá háttsemi sem honum er gefin að sök í ákæru og þar er rétt heimfærð til laga. Verður lagður dómur á málið án frekari sönnunarfærslu með heimild í 125. gr. laga nr. 19/1991.

Refsing ákærða, sem ekki hefur sætt refsingum áður, ákveðst fangelsi í einn mánuð, sem rétt er að skilorðsbinda eins og í dómsorði greinir.

Dæma ber ákærða til að greiða þóknun skipaðs verjanda síns, A-kk-ef S-kk-ef hdl., vegna starfa hans á rannsóknar- og dómstigi, sem ákveðast í einu lagi eins og greinir í dómsorði og er þar meðtalinn virðisaukaskattur og kostnaður af ferðalögum. Af þargreindri fjárhæð hafa þegar verið greiddar 39.840 krónur.

Dóminn kveður upp E-kk-nf S-kk-nf héraðsdómari.

D Ó M S O R Ð :

Ákærði, A sæti fangelsi í einn mánuð, en fresta skal fullnustu refsingar hans og hún falla niður að liðnum tveimur árum frá uppsögu þessa dóms að telja, haldi hann almennt skilorð 57. gr. almennra hegningarlaga nr. 19/1940, sbr. 4. mgr. laga nr. 22/1955.

Ákærði greiði þóknun skipaðs verjanda síns, A-kk-ef S-kk-ef hdl., 239.840 krónur.
S-367/2007

Mál þetta, sem var dómtekið í fyrradag, höfðaði sýslumaðurinn á Akureyri hér fyrir dómi þann 6. nóvember 2007 með ákæru á hendur X,

„fyrir fíkniefna- og vopnalagabrot:

I. Fíkniefnalagabrot.

Með því að hafa aðfaranótt 28. júlí 2007, verið með í vörslum sínum á heimili sínu að Brekkugötu 7 A á Akureyri, 14,16 grömm af amfetamíni og 17 stykki af LSD, en lögreglan fann efni þessi við húsleit á heimili hans.

II. Vopnalagabrot.

Með því að hafa greinda nótt á sama stað, átt og verið með í vörslum sínum butterfly hnúajárn, þumlajárn og handjárn, en munir þessir voru haldlagðir í nefndri húsleit.

Brot ákærða samkvæmt I. kafla ákærunnar telst varða við 2. gr., sbr. 5. gr. og 6. gr. laga um ávana- og fíkniefni, nr. 65, 1974, sbr. lög nr. 60, 1980, sbr. lög nr. 13, 1985 og sbr. lög nr. 82, 1998 og 2. gr. sbr. 14. gr. reglugerðar um sölu og meðferð ávana og fíkniefna nr. 233, 2001.

Brot ákærða samkvæmt II. kafla ákærunnar telst varða við b lið og c lið 2. mgr. og 4. mgr. 30. gr., sbr. 1. mgr. 36. gr. vopnalaga nr. 16, 1998.

Þess er krafist að ákærði verði dæmdur til refsingar og til að sæta upptöku á 14,16 grömmum af amfetamíni og 17 stykkjum af LSD, sem lögreglan lagði hald á og tilgreint er í efnaskrá nr. 12.153, samkvæmt 6. mgr. 5. gr. laga nr. 65, 1974 og 2. mgr. 14. gr. reglugerðar nr. 233, 2001. Þess er einnig krafist að ákærði verði dæmdur til að sæta upptöku á haldlögðum butterfly hníf, hnúajárnum, þumlajárnum og handjárnum, samkvæmt 1. mgr. 37. gr. nefndra vopnalaga.“

Ákærði hefur komið fyrir dóminn og játað sök. Með játningu hans, sem ekki er ástæða til að efa að sé sannleikanum samkvæm, er nægilega sannað að hann hafi framið þá háttsemi sem honum er gefin að sök í ákæru og þar er rétt heimfærð til laga. Verður lagður dómur á málið án frekari sönnunarfærslu með heimild í 125. gr. laga nr. 19/1991.

Sakaferill ákærða, sem er töluverður, hefur ekki áhrif á refsingu hans fyrir framangreind brot. Ákveðst hún eftir reglum 77. gr. almennra hegningarlaga 350.000 krónur í sekt til ríkissjóðs. Skal hún greiðast innan fjögurra vikna frá birtingu þessa dóms að telja, en ákærði sæta fangelsi í 22 daga ella.

Gera ber efni og vopn upptæk eins og krafist er í ákæru og nánar er rakið í dómsorði.

Dæma ber ákærða til að greiða þóknun skipaðs verjanda síns, Ó-kk-ef R-kk-ef Ó-kk-ef hdl., sem ákveðst að virðisaukaskatti meðtöldum eins og greinir í dómsorði.

Dóm þennan kveður upp E-kk-nf S-kk-nf héraðsdómari.

D Ó M S O R Ð :

Ákærði, X, greiði 350.000 krónur í sekt til ríkissjóðs innan fjögurra vikna frá birtingu þessa dóms að telja, en sæti ella fangelsi í 22 daga.

Ákærði greiði þóknun skipaðs verjanda síns, Ó-kk-ef R-kk-ef Ó-kk-ef hdl., 50.000 krónur.

Upptæk eru gerð 14,16 grömm af amfetamíni og 17 stykki af LSD, með nr. 12.153 í efnaskrá lögreglu, „butterfly“ hnífur, hnúajárn, þumlajárn og handjárn.
S-368/2007

Mál þetta, sem var dómtekið í fyrradag, höfðaði sýslumaðurinn á Akureyri hér fyrir dómi þann 6. nóvember 2007 með ákæru á hendur X;

„fyrir fjárdrátt, með því að hafa frá janúarmánuði 2003, þar til í ágústmánuði 2007, þá starfandi sem umboðsmaður Olíudreifingar ehf., dregið sér 12.900 lítra af olíu, en olíu þessa hagnýtti ákærði sér til að hita upp heimili sitt og húsnæði sem hann rak, í verslun sína [...] í Grímsey.

Telst þetta varða við 1. mgr. 247. gr. almennra hegningarlaga nr. 19, 1940.

Þess er krafist að ákærði verði dæmdur til refsingar.“

Ákærði hefur komið fyrir dóm og játað sök. Með játningu hans, sem ekki er ástæða til að efa að sé sannleikanum samkvæm, er nægilega sannað að hann hafi framið þá háttsemi sem honum er gefin að sök í ákæru og þar er rétt heimfærð til laga. Verður lagður dómur á málið án frekari sönnunarfærslu með heimild í 125. gr. laga nr. 19/1991.

Ákærði hefur ekki sætt refsingum. Hann hefur lagt fram gögn um að hann hafi greitt Olíudreifingu ehf. skuld vegna olíu. Þótt ekki liggi fyrir yfirlýsing frá félaginu um að skuldin hafi verið gerð upp að fullu, verður litið til þess að greidd var umtalsverð fjárhæð. Refsing ákærða ákveðst með hliðsjón af þessu fangelsi í þrjá mánuði. Með tilliti til sakaferils ákærða er rétt að skilorðsbinda hana eins og greinir í dómsorði.

Dæma ber ákærða til að greiða þóknun skipaðs verjanda síns, A-kk-ef S-kk-ef hdl., sem ákveðst eins og greinir í dómsorði, að meðtöldum virðisaukaskatti.

Dóm þennan kveður upp E-kk-nf S-kk-nf héraðsdómari.

D Ó M S O R Ð :

Ákærði, X, sæti fangelsi í þrjá mánuði, en fresta skal fullnustu refsingarinnar og hún falla niður að liðnum tveimur árum frá uppsögu þessa dóms að telja, haldi hann hið almenna skilorð 57. gr. almennra hegningarlaga nr. 19/1940, sbr. 4. gr. laga nr. 22/1955, að gerast ekki sekur um nýtt brot á skilorðstímanum.

Ákærði greiði þóknun skipaðs verjanda síns, A-kk-ef S-kk-ef hdl., 50.000 krónur.
S-369/2007

Mál þetta, sem var dómtekið í fyrradag, höfðaði sýslumaðurinn á Akureyri hér fyrir dómi þann 6. nóvember 2007 með ákæru á hendur X,

„fyrir þjófnað á orkuforða, með því að hafa frá því um kl. 22:00 laugardagskvöldið 14. apríl, þar til lögreglan kom að um kl. 05:00, aðfaranótt sunnudagsins 15. apríl 2007, stolið um þremur tonnum af heitu vatni, með því að setja segul ofan á rennslismæli á hitaveitugrind í húsnæði [...]

Telst þetta varða við 1. mgr. 244. gr. almennra hegningarlaga nr. 19, 1940.

Þess er krafist að ákærði verði dæmdur til refsingar.“

Ákærði hefur komið fyrir dóm og játað sök. Með játningu hans, sem ekki er ástæða til að efa að sé sannleikanum samkvæm, er nægilega sannað að hann hafi framið þá háttsemi sem honum er gefin að sök í ákæru og þar er rétt heimfærð til laga. Verður lagður dómur á málið án frekari sönnunarfærslu með heimild í 125. gr. laga nr. 19/1991.

Ákærði hefur ekki sætt refsingum. Verðmæti hins stolna er lítið. Samkvæmt rannsóknargögnum krafði Norðurorka hf. ákærða um tæpar 260.000 krónur í tilefni af stuldinum og miðaði við 2.836 rúmmetra af heitu vatni. Kveðst ákærði hafa greitt þessa fjárhæð. Með tilliti til þessa verður ákvörðun refsingar hans frestað skilorðsbundið eins og greinir í dómsorði.

Dóm þennan kveður upp E-kk-nf S-kk-nf héraðsdómari.

D Ó M S O R Ð :

Ákvörðun refsingar ákærða, X, er frestað og skal hún falla niður að liðnum tveimur árum frá uppsögu þessa dóms að telja, haldi hann hið almenna skilorð 57. gr. almennra hegningarlaga nr. 19/1940, sbr. 4. gr. laga nr. 22/1955, að gerast ekki sekur um nýtt brot á skilorðstímanum.
S-372/2007

Mál þetta, sem var dómtekið 11. desember sl. höfðaði sýslumaðurinn á Akureyri hér fyrir dómi 6. nóvember sl. á hendur X;

„fyrir umferðar- og fíkniefnalagabrot, með því að hafa þriðjudaginn 14. ágúst 2007, ekið bifreiðinni VZ-201, undir áhrifum fíkniefna (amfetamín 45 ng/ml. og tetrahýdrókannabínol 5,7 ng./ml.) um Þórunnarstræti á Akureyri, þar sem lögreglan stöðvaði akstur hennar við Byggðaveg og fyrir að hafa verið með í vörslum sínum 0,79 grömm af amfetamíni og 0,23 grömm af marihúana í bifreiðinni þegar lögreglan stöðvaði akstur hennar.

Telst þetta varða við 1. mgr., sbr. 2. mgr. 45. gr. A, sbr. 1. mgr. 100. gr. umferðarlaga nr. 50, 19987, sbr. 5. gr. laga nr. 66, 2006 og 2. gr., sbr. 5. gr. og 6. gr. laga um ávana- og fíkniefni, nr. 65, 1974, sbr. lög nr. 60, 1980, sbr. lög nr. 13, 1987 og sbr. lög nr. 82, 1998 og 2. gr., sbr. 14. gr. reglugerðar um sölu og meðferð ávana- og fíkniefna nr. 233, 2001.

Þess er krafist að ákærða verði dæmd til refsingar og til sviptingar ökuréttar samkvæmt 101. gr. og 1. mgr., sbr. 4. mgr. 102. gr. nefndra umferðarlaga, sbr. 18. gr. laga nr. 66, 2006 og til að sæta upptöku á 0,79 grömmum af amfetamíni og 0,23 grömmum af marihúana, sem lögreglan lagði hald á og tilgreint er í efnaskrá nr. 12.261, samkvæmt 6. mgr. 5. gr. laga nr. 65, 1974 og 2. mgr. 14. gr. reglugerðar nr. 233, 2001.“

Ákærða sótti ekki þing þrátt fyrir að hafa verið birt fyrirkall, þar var þess getið að málið kynni að vera dæmt að henni fjarstaddri, sbr. 120. gr. laga nr. 19, 1991. Er því heimilt samkvæmt 1. mgr. 126. gr. sömu laga að leggja dóm á málið að ákærðu fjarverandi enda varða meint brot ekki þyngri viðurlögum er þar er áskilið í A lið. Verður ákærða sakfelld fyrir þá háttsemi sem henni er gefin að sök í ákæru og þar er rétt heimfærð til laga.

Refsing ákærðu sem ekki hefur sætt refsingum áður ákveðst 80.000 krónur í sekt til ríkissjóðs. Skal sektin greiðast innan fjögurra vikna frá birtingu þessa dóms að telja, en ákærða sæta fangelsi í sex daga ella.

Samkvæmt 4. mgr. 102. gr. laga nr. 50, 1987, sbr. 18. gr. laga nr. 66, 2006, ber að svipta ákærðu ökurétti í þrjá mánuði frá birtingu dómsins að telja. Dæma ber ákærðu til greiðslu sakarkostnaðar sem nemur samkvæmt framlögðum gögnum 148.440 krónum. Gera ber upptæk efni eins og krafist er og nánar greinir í dómsorði.

Dóm þennan kveður upp E-kk-nf S-kk-nf héraðsdómari.

D Ó M S O R Ð :

Ákærða, X, greiði 80.000 krónur í sekt til ríkissjóðs innan fjögurra vikna frá birtingu þessa dóms að telja, en sæti ella fangelsi í sex daga.

Ákærða er svipt ökurétti í þrjá mánuði frá birtingu dómsins að telja.

Ákærða greiði 148.440 krónur í sakarkostnað.

Gerð eru upptæk eru 0,79 grömm af amfetamíni og 0,23 grömm af maríjúana með númer 12.261 í efnaskrá lögreglu.